**ДО**

**АКАД. ДТН ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ РУСЕ**

***Относно:*** *Одобряване на Анекс към Споразумение за партньорство между Община Русе и „Индустриален парк ЛВЗ“ ЕООД*

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С Решение № 1476, прието с протокол 52/21.09.2023 г., Общински съвет Русе е дал съгласие Община Русе да участва като партньор на „Индустриален парк ЛВЗ“ ЕООД при подготовката и изпълнението на предложение за изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за „Индустриален парк ЛВЗ“, гр. Русе, в т.ч. обновяване на сградния фонд“ по процедура BG-RRP-3.007: „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“ и е одобрил проекта на споразумението. Последното е подписано от партньорите по него - Община Русе и „Индустриален парк ЛВЗ“ ЕООД на 25.09.2023 г. и е анексирано с изменение, одобрено с решениe № 395, прието с протокол 12/25.09.2024 г.

Във връзка с изпълнение на проектното предложение и след направен направен анализ относно целесъобразността и законосъобразността на дейностите по изпълнение на инвестицията и след съгласуване с Министерство на иновациите и растежа, се наложи извод, че следва да бъдат изменени някои текстове от споразумението за партньорство, а именно чл. 3, ал. 1, 2 и ал. 3, като същите придобият следната редакция:

1. *КАНДИДАТЪТ и ПАРТНЬОРЪТ ОБЩИНА РУСЕ се споразумяха поръчките за изпълнение на проекта да се възложат при следното разпределение:*

|  |  |  |
| --- | --- | --- |
| ***№*** | ***Предмет*** | ***Възложител*** |
| ***1.*** | ***Проектиране, строителство и авторски надзор на СМР в изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за Индустриален парк ЛВЗ“, гр. Русе, в т.ч. обновяване на сградния фонд“ по обособени позиции:*** | |
| *1.1.* | *Обособена позиция № 1: Проектиране, строителство и авторски надзор на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракия“ и пътен възел по бул. „Тутракан“, гр. Русе“* | *Партньор*  *(Кандидатът, ще извършва действия в условията на чл. 8 от ЗОП)* |
| *1.2.* | *Обособена позиция № 2: Проектиране, строителство и авторски надзор на обект „Вътрешни проводи на техническа инфраструктура и съоръжения на територията на „Индустриален парк ЛВЗ“, кв. 1007, Източна промишлена зона гр. Русе* | *Кандидат* |
| ***2.*** | ***Изпълнение на строително-монтажни работи по реализацията на обект „Вътрешно заводски път и районно осветление на територията на „Индустриален парк ЛВЗ“, кв. 1007, Източна промишлена зона гр. Русе*** | *Кандидат* |
| ***3.*** | ***Проектиране, строителство и авторски надзор на обект „Изграждане на Център за научноизследователска и развойна дейност на територията на „Индустриален парк ЛВЗ“*** | *Кандидат* |
| ***4.*** | ***Проектиране, строителство и авторски надзор на обект „Изграждане на инфраструктура за зарядна станция за електромобили"*** | *Кандидат* |
| ***5.*** | ***Доставка и монтаж на зарядна станция за зареждане на електромобили*** | *Кандидат* |
| ***6.*** | ***Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ при извършване на строително-монтажни работи на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракия“ и пътен възел по бул. „Тутракан“, гр. Русе“*** | *Партньор* |
| ***7.*** | ***Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ при извършване на строително-монтажни работи по обособени позиции*** | |
| *7.1* | *Обособена позиция № 1: Упражняване на строителен надзор на обект „Вътрешно заводски път и районно осветление на територията на „Индустриален парк ЛВЗ“, кв. 1007, Източна промишлена зона гр. Русе* | *Кандидат* |
| *7.2* | *Обособена позиция № 2: Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ на обект „Вътрешни проводи на техническа Кандидата инфраструктура и съоръжения на територията на „Индустриален парк ЛВЗ“, кв. 1007, Източна промишлена зона гр. Русе* | *Кандидат* |
| *7.3.* | *Обособена позиция № 3: Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ на обект „Изграждане на Център за научноизследователска и развойна дейност на територията на „Индустриален парк ЛВЗ“* | *Кандидат* |
| *7.4.* | *Обособена позиция № 4: Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ на обект „Изграждане на инфраструктура за зарядна станция за електромобили"* | *Кандидат* |
| ***8.*** | ***Упражняване на авторски надзор по реализацията на обект „Вътрешно заводски път и районно осветление на територията на „Индустриален парк ЛВЗ“, кв. 1007, Източна промишлена зона гр. Русе“*** | *Кандидат* |

*(2) КАНДИДАТЪТ и ПАРТНЬОРЪТ ОБЩИНА РУСЕ уреждат финансовите си взаимоотношения относно изпълнението на дейностите по* *ал. 3, т. 3.1.6, буква а) със споразумението за съвместно възлагане на обществени поръчки.*

*(3) КАНДИДАТЪТ и ПАРТНЬОРЪТ се споразумяват за изграждането на нова, реконструкция и/или рехабилитация на съществуваща довеждаща техническа инфраструктура, която следва да присъедини Индустриалния парк към съответните мрежи както следва:*

*3.1 ПАРТНЬОРЪТ ОБЩИНА РУСЕ отговаря за изграждането и въвеждането в експлоатация на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракия“ и пътен възел по бул. „Тутракан“, гр. Русе“ - довеждаща техническа инфраструктура в срок до 30.05.2026 г., като за целта:*

*3.1.1 Предприема всички необходими фактически и правни действия за възлагане, изготвяне, одобряване и влизане в сила на ПУП ПП за съответния обект - довеждаща техническа инфраструктура, до границите на индустриален парк/ зона (при необходимост от такива);*

*3.1.2 Предприема всички необходими фактически и правни действия за придобиване на вещни права, съгласно регистър на засегнати имоти от влязъл в сила ПУП ПП, за обекта по т.3.1 довеждащата техническа инфраструктура, необходими съгласно ЗУТ за изпълнението ѝ (при необходимост от такива);*

*3.1.3 Отговорен е за всички необходими фактически и правни действия за възлагане изготвяне, съгласуване и одобряване на Инвестиционен проект и издаване на разрешение за строеж за съответния обект - довеждаща техническа инфраструктура, до границите на индустриален парк ЛВЗ, представляващи част от проекта (при необходимост);*

*3.1.4 Отговорен е за всички необходими фактически и правни действия за възлагане и изготвяне на комплексен доклад за инвестиционния проект по за оценка на съответствието на проектната документация с основните изисквания към строежа, изготвен от консултант по чл. 142, ал. 6, т. 2 от ЗУТ (при необходимост от такива);*

*3.1.5 Отговорен е за всички необходими фактически и правни действия за възлагане и изпълнение на СМР за съответния обект - довеждаща техническа инфраструктура, до границите на индустриален парк/ зона „Индустриален парк ЛВЗ“ и последващото му въвеждане в експлоатация.*

*3.1.6 ПАРТНЬОРЪТ е Възложител на обществени поръчки:*

*а) Проектиране, строителство и авторски надзор на СМР в изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за Индустриален парк ЛВЗ“, гр. Русе, в т.ч. обновяване на сградния фонд“ по обособени позиции:*

*Обособена позиция № 1: Проектиране, строителство и авторски надзор на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракия“ и пътен възел по бул. „Тутракан“, гр. Русе“;*

*б) Упражняване на строителен надзор и извършване на оценка за съответствие на проектите, съгласно чл. 142, алинеи 4, 5 и 6 от ЗУТ при извършване на строително-монтажни работи на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракия“ и пътен възел по бул. „Тутракан“, гр. Русе;*

*ПАРТНЬОРЪТ е отговорен за спазване на европейското и национално законодателство при провеждане на процедури за избор на изпълнител и носи отговорност за констатирани нередности.*

*За възлагането на обществената поръчка по т. 3.1.6, буква а) ПАРТНЬОРЪТ и КАНДИДАТЪТ сключват споразумение за съвместно възлагане по чл. 8 от ЗОП, което урежда всички организационни, технически и финансови въпроси, свързани с провеждането на процедурата, сключването на договора, който е предмет на обособена позиция №1, както и други относими въпроси.*

*3.1.6.1 Документацията за възлагане на обществената поръчка по т. 3.1.6, буква а) се изготвя от КАНДИДАТА при условията на подписаното споразумение по чл. 8 от ЗОП. Документацията за възлагане на обществената поръчка по т. 3.1.6, буква б) се изготвя от ПАРТНЬОРА и се съгласува с КАНДИДАТА.*

*3.1.6.2 Документациите по т. 3.1.6. подлежат на предварителен и последващ контрол за законосъобразност от страна на СНД в съответствие с приложимите за това правила, определени от съответните нормативни актове и/или указанията на СНД.*

*3.1.6.3 Комисията за провеждане на процедурата по чл. 103 от ЗОП е в състав съгласно условията на подписаното споразумение по чл. 8 от ЗОП.*

*3.1.7 ПАРТНЬОРЪТ има задължението за поддръжката, стопанисването и управлението на Изградената с Проекта инфраструктура, посочена по-горе.*

Приемането на посочените промени ще прецизира ангажиментите на партньорите по споразумението и ще позволи стартирането на процедурите по възлагането на обществените поръчки, необходими за изпълнение на проекта. Предвид това, считам, че е налице обществен проблем, който изисква спешно вземане на решение. На следващо място, вземането на решение е необходимо и с оглед спазването на сроковете за изпълнение на инвестицията, като всяко забавяне на провеждането на обществените поръчки би могло да се окаже фатално за изпълнението на инвестицията. Поради необходимостта от предварително съгласуване на посочените текстове, спазването на сроковете по чл. 63, ал. 1 от ПОДОСРНКВОА за настоящата сесия на Общински съвет Русе се оказа невъзможно, но са налице основанията по чл. 63, ал. 2, т. 1 и т. 2 от ПОДОСРНКВОА.

С оглед изложеното ПРЕДЛАГАМ Общински съвет Русе да вземе следното РЕШЕНИЕ:

На основание чл. 21, ал. 2 във връзка с ал.1, т. 23 и чл. 61, ал.1 от Закона за местното самоуправление и местната администрация, Общински съвет – Русе реши:

1. Одобрява проект на Анекс към Споразумение за партньорство между Община Русе и „Индустриален парк ЛВЗ“ ЕООД от 25.09.2023 г. във връзка с подготовката и изпълнението на предложение за изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за „Индустриален парк ЛВЗ“, гр. Русе, в т.ч. обновяване на сградния фонд“ по процедура BG-RRP-3.007: „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, неразделна част от настоящото Решение.
2. Упълномощава Кмета на Община Русе да подпише Анекс към Споразумението за сътрудничество.
3. Възлага на Кмета на Община Русе да извърши необходимите действия по изпълнение на Решението.

***Приложение:*** *Анекс към Споразумение за партньорство между кандидат и партньор*.

*С уважение,*

**ПЕНЧО МИЛКОВ**

*Кмет на Община Русе*